ΓΡΑΠΤΗ ΕΡΩΤΗΣΗ P-1544/02

υποβολή: Albert Maat (PPE-DE) προς την Επιτροπή

(28 Μαΐου 2002)

Θέμα: Αφθώδης πυρετός στη Νότιο Κορέα

Από τις αρχές του μήνα, η Νότιος Κορέα πλήττεται από επιδημία αφθώδους πυρετού. Στην προσπάθεια να καταπολεμηθεί η εν λόγω επιζωοτία, ακολούθησε η σφαγή 110 000 ζώων, κυρίως χοίρων. Παρά ταύτα, την περασμένη εβδομάδα εμφανίσθηκαν νέα κρούσματα αφθώδους πυρετού. Ως γνωστόν, από τις 31 Μαΐου ε.ε. η Νότιος Κορέα πρόκειται ναποδεχθεί το παγκόσμιο πρωτάθλημα ποδοσφαίρου, όπως άλλωστε και η Ιαπωνία. Η πόλη του Suwon, όπου προβλέπεται να παίξει μεταξύ άλλων η Πορτογαλία, βρίσκεται σε απόσταση 40 χιλιομέτρων από την πληττόμενη περιοχή. Η Ιαπωνία έχει ήδη εκφράσει φόβους για μετάδοση της ασθένειας στο έδαφός της μέσω των φιλάθλων.

Συμμερίζεται η Επιτροπή την άποψη ότι η παρουσία πολυαρίθμων ευρωπαίων φιλάθλων στην Κορέα συνιστά απειλή μόλυνσης για την Ευρωπαϊκή Ένωση· Εάν όχι, γιατί·

Είναι διατεθειμένη η Επιτροπή να παρακινήσει ή ναποχρεώσει τα κράτη μέλη να λάβουν μέτρα για την πρόληψη ενδεχόμενης μόλυνσης, μεταξύ άλλων μέσω αυστηρών ελέγχων στα σύνορα και ενδεχομένως μέσω της επιβολήςγειονομικών προληπτικών μέτρων (καραντίνας)·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις P-1535/02 και P-1544/02

(4 Ιουλίου 2002)

Η Επιτροπή επιθυμεί να επιβεβαιώσει ότι έχει επίγνωση της κατάστασης στη Δημοκρατία της Κορέας όσον αφορά τη νόσο αφρώδους πυρετού και το δυνητικό κίνδυνο που ενέχει η αυξανόμενη διακίνηση προσώπων μεταξύ της Δημοκρατίας της Κορέας και των κρατών μελών ως αποτέλεσμα του Παγκόσμιου Κυπέλλου της Διεθνούς Ομοσπονδίας Ποδοσφαιρικών Οργανώσεων (FIFA) που πραγματοποιείται τον Ιούνιο του 2002.

Ωστόσο, η Επιτροπή κρίνει ότι λόγω του ότι η νόσος αφρώδους πυρετού είναι πολύ μολυσματική νόσος, όλες οι χώρες που θίγονται από τη νόσο αφρώδους πυρετού αποτελούν δυνητικό κίνδυνο για τα κράτη μέλη και ότι για τους λόγους που περιγράφονται παρακάτω, οιφιστάμενοι έλεγχοι για τις εισαγωγές θεωρούνται επαρκείς για την πρόληψη της εισαγωγής του ιού της νόσου αφρώδους πυρετού μέσω του εμπορίου ή των προσωπικών αποσκευών των ταξιδιωτών.

Αυτό το θέμα αποτέλεσε ήδη αντικείμενο της αξιολόγησης κινδύνου πουποβλήθηκε στους επίσημους κτηνίατρους όλων των κρατών μελών στην 33η σύνοδο της επιτροπής για τον έλεγχο της νόσου αφρώδους πυρετού της Οργάνωσης Τροφίμων και Γεωργίας (ΟΤΓ) το 1999.

Ωστόσο, επειδή η δυνητική απειλή για τα κράτη μέλη μπορεί να επιδεινωθεί κάτω από τις ιδιαίτερες περιστάσεις σε σχέση με αυτή την αθλητική εκδήλωση στη Δημοκρατία της Κορέας, αυτό το θέμα συζητήθηκε με τα κράτη μέλη στη συνεδρίαση της μόνιμης επιτροπής για την αλυσίδα τροφίμων και τηνγεία των ζώων στις 8 Μαΐου 2002.

Η Επιτροπήπενθύμισε στη συνέχεια όλα τα κράτη μέλη ότι, σύμφωνα με την οδηγία του Συμβουλίου 72/462/ΕΟΚ της 12 Δεκεμβρίου 1972 περί τωνγειονομικών προβλημάτων και τωνγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(1) δεν επιτρέπεται η εισαγωγή ζώων και των προϊόντων τους από τη Δημοκρατία της Κορέας που ενδέχεται να είναι μολυσμένα με τη νόσο αφρώδους πυρετού (νωπό κρέας, προϊόντα κρέατος, παρασκευάσματα κρέατος, γάλα, γαλακτοκομικά προϊόντα κ.λπ.).

Η Επιτροπή επισήμανε στα κράτη μέλη ότι η εισαγωγή τροφίμων από τη Δημοκρατία της Κορέας μέσω ταξιδιωτών ή μέσω αποστολής μικρών ποσοτήτων για προσωπική χρήση δεν επιτρέπεται επίσης σύμφωνα με τις διατάξεις του άρθρου 1 παράγραφος 2 της οδηγίας του Συμβουλίου 72/462/ΕΟΚ και του άρθρου 16 παράγραφος 2 της οδηγίας του Συμβουλίου 97/78/ΕΚ της 18ης Δεκεμβρίου 1997 για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(2).

Η Επιτροπή ζήτησε επιπλέον από όλα τα κράτη μέλη, σε συντονισμό με τις αρμόδιες αρχές σε κάθε χώρα, να εξασφαλίσουν ότι οι ταξιδιώτες που επισκέπτονται τη Δημοκρατία της Κορέας πρέπει ενημερώνονται ειδικά στα αεροδρόμια και ότι οι έλεγχοι στους λιμένες εισαγωγής αγαθών στην Κοινότητα που προέρχονται από τη Δημοκρατία της Κορέας πρέπει να ενισχυθούν.

Μετά την επιδημία της νόσου αφρώδους πυρετού το 2001 η Επιτροπή εκπόνησε σειρά σχεδίων πρότασης που εξέταζαν το θέμα σχετικά με την μη εμπορική εισαγωγή προϊόντων ζωικής προέλευσης και συμπεριλάμβαναν μέτρα για την καλύτερη ενημέρωση του κοινού.

Στην ανακοίνωση τύπου της 29ης Μαΐου 2002 ο Επίτροπος για τηνγεία και την προστασία των καταναλωτών, μιλώντας για τη νόσο αφρώδους πυρετού στη Δημοκρατία της Κορέας τόνισε την ανάγκη για την τήρηση των διατάξεων, που είναι απλές και σαφείς. Τέλος δήλωσε ότι πρέπει να είμαστε σίγουροι ότι δεν θα έχουμε άσχημες αναμνήσεις από το Παγκόσμιο Κύπελλο στην Κορέα.

(1) ΕΕ L 302 της 31.12.1972.

(2) ΕΕ L 24 της 30.1.1998.